പൊതുമരാമത്ത് ഉദ്യോഗസ്ഥരുടെ റോഡ് പരിശോധന തൃപ്പൂണിത്തുറ: കണിയാമ്ബുഴ റോഡ് വീതി കൂട്ടുന്നതിന്റെ ഭാഗമായി കഴിഞ്ഞ ദിവസം കെ.ബാബു എം.എല്.എയുടെ നേതൃത്വത്തില് പൊതുമരാമത്ത് ഉദ്യോഗസ്ഥര് മാത്തൂര് ജംഗ്ഷന് മുതല് കണിയാമ്ബുഴ വരെ സ്ഥല പരിശോധന നടത്തി. ഭൂമി ഏറ്റെടുത്ത് 11 മീറ്റര് വീതിയുള്ള റോഡ് നിര്മ്മിക്കാനാണ് പദ്ധതി. നിലവില് ചിലയിടങ്ങളില് മൂന്ന് മുതല് അഞ്ച് മീറ്റര് വരെയാണ് റോഡിന്റെ വീതി. വിശദമായ റിപ്പോര്ട്ട് തയ്യാറാക്കി എത്രയും പെട്ടെന്ന് ചീഫ് എന്ജിനിയര്ക്ക് സമര്പ്പിക്കാന് നിര്ദ്ദേശം നല്കി. കൗണ്സിലര്മാരായ പി.ബി.സതീശന് , മുന് നഗരസഭ ചെയര്മാന് ആര്. വേണുഗോപാല്, സി.വിനോദ് , കെ.കേശവന്, വിവിധ റസിഡന്റ്സ് അസോസിയേഷന് പ്രതിനിധികളും പങ്കെടുത്തു.